# Guslač na krovu (film)

| Fiddler on the Roof |
| --- |
| filmski poster koji je izradio Ted CoConis |
| Režija | Norman Jewison |
| Producent | Norman Jewison **nenaveden na špici:** Walter Mirisch |
| Scenario | Joseph Stein |
| Predložak | *Tevye and His Daughters*; autor: Sholem Aleichem |
| Uloge | Chaim Topol Norma Crane Leonard Frey Molly Picon Paul Mann |
| Muzika | Jerry Bock (originalna muzika) Sheldon Harnick (stihovi) John Williams (aranžman pjesama) |
| Fotografija | Oswald Morris |
| Montaža | Antony Gibbs Robert Lawrence |
| Studio | The Mirisch Production Company |
| Distribucija | United Artists |
| Premijera | 3. novembra 1971 (1971-11-03) |
| Trajanje | 179 min. |
| Zemlja |  Sjedinjene Države |
| Jezik | engleski hebrejski ruski |
| Budžet | 9 mil. $ |
| Bruto prihod | 83,3 mil. $ |

Fiddler on the Roof (srpskohrvatski: Guslač na krovu) je američki filmski mjuzikl snimljen 1971. godine u režiji Normana Jewisona, poznat kao jedno od najpopularnijih ostvarenja žanra. Predstavlja adaptaciju istoimenog brodvejskog mjuzikla, koji se, pak, temeljio na motivima proze jevrejskog pisca Sholema Aleichema. Radnja se odvija 1905. godine u Antejevki, jevrejskom štetlu (gradiću) u Crti naseljavanja u zapadnim gubernijama tadašnjeg Ruskog Carstva. Protagonist, koga tumači Chaim Topol je Tevye, mljekar koji usprkos napornog rada ostaje siromašan, jer nije u stanju prehraniti petoro kćeri, te je prisiljen da ih uda, dok istovremeno njegovi suseljani osjećaju stalnu opasnost od pogroma i progona od strane carističke vlasti.

*Guslač na krovu* je snimljen nedugo nakon što se niz ambicioznih, spektakularnih i skupih adaptacija popularnih brodvejskih mjuzikala pretvorio u katastrofalne komercijalne promašaje. Jewisonov film je također imao relativno visok budžet, te snimao u londonskim studijima Pinewood, ali i lokacijama u tadašnjoj Jugoslaviji, uglavnom u Lekeniku i okolici Zagreba; predstavljao je prvi značajni hollywoodski projekt na kome će surađivati Branko Lustig, koji će kasnije ostvariti značajnu producentsku karijeru. *Guslač na krovu* se isticao neobičnim stilom, u kome je protagonist obraćao publici, odnosno fotografijom i scenografijom kojom su dominirali sivi tonovi u usporedbi sa raskošnom teatarskom prdoukcijom inspiriranoj Chagalleovim slikama. Scenario je također nastojao radnju približiti tada aktualnim temama kao što su izraelsko-arapski sukob i revolucionarni protesti te je znatan naglasak stavljen na revolucionarna previranja u carskoj Rusiji kao i antisemitizam.

*Guslač na krovu* je, velikim dijelom zbog toga što je uspio izgledati "drukčije" od dotadašnjih hollywoodskih mjuzikala, postigao izuzetan komercijalni uspjeh, postavši najgledanijim filmom godine u američkim kinima. Također je osvojio tri Oscara kao i Zlatni globus za najbolji mjuzikl ili komediju. Izraelskom glumcu Chaimu Topolu je to bio najuspješniji nastup u karijeri.

## Uloge

* Chaim Topol ... Tevye
* Norma Crane ... Golde, njegova supruga
* Leonard Frey ... Motel Kamzoil, krojač, Tzeitelin budući muž
* Molly Picon ... Yente, snubok
* Paul Mann ... Lazar Wolf, mesar, Tzeitelin stariji prosac
* Rosalind Harris ... Tzeitel, najstarija kćer
* Michele Marsh ... Hodel, druga kćer
* Neva Small ... Chava, treća kćer
* Michael Glaser ... Perchik, revolucionar, Hodelin budući muž
* Raymond Lovelock ... Fyedka, kršćanin, Chavin budući muž
* Elaine Edwards ... Shprintze, četvrta kćer
* Candy Bonstein ... Bielke, peta kćer
* Shimen Rushkin ... Mordcha
* Zvee Scooler ... Rabbi
* Louis Zorich ... Policajac
* Alfie Scopp ... Avram
* Howard Goorney ... Nachum
* Barry Dennen ... Mendel
* Ruth Madoc ... Fruma-Sarah, mesarova pokojna supruga
* Patience Collier ... Baka Tzeitel
* Tutte Lemkow ... Guslač
* Marika Rivera ... Rifka
* Kenneth Waller (nenaveden na špici)

## Reference

## Vanjske veze

* *Fiddler on the Roof* na sajtu IMDb
* *Fiddler on the Roof* na filmskoj bazi podataka TCM
* *Fiddler on the Roof* na Box Office Mojo-u
* *Fiddler on the Roof* na Rotten Tomatoes-u (`en`)